CELEX: 31990R2571
Language: el
Date: 1990-09-05 00:00:00
Title: Κανονισμός (ΕΟΚ) αριθ. 2571/90 της Επιτροπής της 5ης Σεπτεμβρίου 1990 για τροποποίηση του κανονισμού (ΕΟΚ) αριθ. 2167/83 σχετικά με τις λεπτομέρειες εφαρμογής όσον αφορά τη χορήγηση γάλακτος και γαλακτοκομικών προϊόντων στους μαθητές σχολικών ιδρυμάτων

Avis juridique important

|

31990R2571

Κανονισμός (ΕΟΚ) αριθ. 2571/90 της Επιτροπής της 5ης Σεπτεμβρίου 1990 για τροποποίηση του κανονισμού (ΕΟΚ) αριθ. 2167/83 σχετικά με τις λεπτομέρειες εφαρμογής όσον αφορά τη χορήγηση γάλακτος και γαλακτοκομικών προϊόντων στους μαθητές σχολικών ιδρυμάτων  

Επίσημη Εφημερίδα αριθ. L 243 της 06/09/1990 σ. 0017 - 0017

***** ΚΑΝΟΝΙΣΜΟΣ (ΕΟΚ) αριθ. 2571/90 ΤΗΣ ΕΠΙΤΡΟΠΗΣ  της 5ης Σεπτεμβρίου 1990  για τροποποίηση του κανονισμού (ΕΟΚ) αριθ. 2167/83 σχετικά με τις λεπτομέρειες εφαρμογής όσον αφορά τη χορήγηση γάλακτος και των γαλακτοκομικών προϊόντων στους μαθητές σχολικών ιδρυμάτων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1) όπως τροποποιήθηκε τελευταία από τον κανονισμό (ΕΟΚ) αριθ. 3879/89 (2), και ιδίως το άρθρο 26 παράγραφος 4,  Εκτιμώντας:  ότι μετά την τροποποίηση της ενδεικτικής τιμής για την περίοδο εμπορίας 1990/91, τα ποσά της ενίσχυσης που προβλέπονται στο άρθρο 4 παράγραφος 1 του κανονισμού (ΕΟΚ) αριθ. 2167/83 της Επιτροπής (3) τροποποιήθηκαν από τον κανονισμό (ΕΟΚ) αριθ. 1548/90 (4)· ότι προέκυψε ότι τα ποσά που καθορίστηκαν για το ημιαποκορυφωμένο γάλα και το βουτυρόγαλα μειώθηκαν με βάση ελλιπή στοιχεία· ότι πρέπει, συνεπώς, να διορθωθούν τα εν λόγω ποσά·  ότι το άρθρο 4 παράγραφος 3 του κανονισμού (ΕΟΚ) αριθ. 2167/83 προβλέπει, ότι, σε περίπτωση τροποποίησης του ποσού της ενίσχυσης που εκφράζεται σε Ecu ή σε εθνικό νόμισμα, το ποσό αυτής της ενίσχυσης για τις ποσότητες που χορηγούνται με μειωμένη τιμή κατά τη διάρκεια του τρέχοντος μηνός είναι αυτό που εφαρμόζεται την πρώτη ημέρα του εν λόγω μήνα· ότι το άρθρο 7 παράγραφος 3 του εν λόγω κανονισμού προβλέπει ότι η αίτηση για την καταβολή της ενίσχυσης μπορεί να υποβληθεί το αργότερο την τελευταία ημέρα του τέταρτου μήνα που ακολουθεί το μήνα ή το σχολικό τρίμηνο παράδοσης του προϊόντος· ότι, προκειμένου να απλουστευθούν οι διοικητικές διαδικασίες για τα κράτη μέλη τα οποία επέλεξαν να καθιερώσουν την υποβολή αιτήσεων προς καταβολή της ενίσχυσης ανά σχολικό τρίμηνο, πρέπει να λαμβάνεται υπόψη, για τις χορηγούμενες ποσότητες, το ποσό της ενίσχυσης που ισχύει την πρώτη ημέρα του τριμήνου παράδοσης· ότι, για να διευκολυνθεί η διοικητική εφαρμογή αυτής της νέας διάταξης, είναι σκόπιμο να προβλεφθεί η εφαρμογή της από την έναρξη του σχολικού έτους 1990/91·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 4 του κανονισμού (ΕΟΚ) αριθ. 2167/83 τροποποιείται ως εξής:  1. Στην παράγραφο 1, τα στοιχεία β) και γ) αντικαθίστανται από το ακόλουθο κείμενο:  «β) 21,15 Ecu ανά 100 κιλά των προϊόντων της κατηγορίας ΙΙ '' μη αποκορυφωμένο γάλα"·  γ) 10,49 Ecu ανά 100 κιλά των προϊόντων της κατηγορίας ΙΙΙ '' βουτυρόγαλα και ξυνόγαλα"·».  2. Στην παράγραφο 3 προστίθεται το ακόλουθο κείμενο:  «Ωστόσο, εάν η αίτηση καταβολής της ενίσχυσης που προβλέπεται στο άρθρο 7 παράγραφος 3 υποβάλλεται μετά το σχολικό τρίμηνο, το ποσό της ενίσχυσης είναι αυτό που εφαρμόζεται κατά την πρώτη ημέρα του εν λόγω τριμήνου.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται:  - από τις 9 Ιουνίου όσον αφορά το άρθρο 1 σημείο 1,  - από την έναρξη του σχολικού έτους 1990/91 όσον αφορά το άρθρο 1 σημείο 2.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Σεπτεμβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 378 της 27. 12. 1989, σ. 1.  (3) ΕΕ αριθ. L 206 της 30. 7. 1983, σ. 75.  (4) ΕΕ αριθ. L 146 της 9. 6. 1990, σ. 9.